**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos MAKSIMO GORKIO PROGIMNAZIJOS pavadinimo pakeitimo IR NUOSTATŲ PATVIRTINIMO“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, siekiant pakeisti Klaipėdos Maksimo Gorkio progimnazijos (toliau – Progimnazija) pavadinimą ir šią mokyklą vadinti Klaipėdos uostamiesčio progimnazija, atsižvelgus į Progimnazijos bendruomenės sprendimą.

**2. Parengto projekto tikslai ir uždaviniai.** Tikslas – įgyvendinti biudžetinės įstaigos bendruomenės iniciatyvas. Uždavinys – pakeisti Progimnazijos pavadinimą ir patvirtinti atnaujintus nuostatus.

**3. Kaip šiuo metu yra teisiškai reglamentuojami projekte aptarti klausimai.** Progimnazijai Maksimo Gorkio vardas buvo suteiktas Klaipėdos miesto vykdomojo komiteto 1946 m. birželio 19 d. sprendimu Nr. 122. Šiuo metu veikiantys Progimnazijos nuostatai buvo patvirtinti Klaipėdos miesto savivaldybės tarybos 2021 m. vasario 25 d. sprendimu Nr. T2-33.

**4. Kokios numatomos naujos teisinio reglamentavimo nuostatos ir kokių rezultatų laukiama.** Šiuo sprendimo projektu, atsižvelgus į Progimnazijos bendruomenės apsisprendimą, Progimnazija pavadinama Klaipėdos uostamiesčio progimnazija (Progimnazijos 2022-10-17 raštas Nr. (2.24. E) D10-2022/16 E „Dėl mokyklos pavadinimo keitimo“). Progimnazijos pavadinimas sudarytas, vadovaujantis Mokyklų pavadinimų sudarymo ir rašymo taisyklėmis, patvirtintomis Lietuvos Respublikos švietimo, mokslo ir sporto ministro 2011 m. liepos 12 d. įsakymu Nr. V-1240. Taip pat šiuo sprendimo projektu tvirtinami Klaipėdos uostamiesčio progimnazijos nuostatai, kurie paruošti, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164.

Vadovaujantis lietuvos Respublikos civilinio kodekso 2.43 straipsnio 1 dalimi apie Progimnazijos pavadinimo pakeitimą 1 kartą viešai bus pranešta Progimnazijos interneto svetainėje.

Patvirtinus šį sprendimo projektą, bus įgyvendinta Progimnazijos bendruomenės iniciatyva ir Progimnazija pakeistu pavadinimu veiks pagal teisės aktų reikalavimus atitinkančius nuostatus.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų priimto sprendimo pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Šiam sprendimo projektui įgyvendinti papildomų lėšų nereikia, nes Progimnazija iš jai skirtų asignavimų padengs išlaidas, susijusias su Progimnazijos pavadinimo pakeitimu ir nuostatų įregistravimu.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Klaipėdos miesto savivaldybės administracijos specialistai ir Progimnazijos taryba.

**9.** **Sprendimo projekto autorius ar autorių grupė, sprendimo projekto iniciatoriai.** Šį sprendimo projektą inicijavo Progimnazijos taryba.

**10. Kiti reikalingi pagrindimai ir paaiškinimai.** Nėra.

PRIDEDAMA:

1. Teisės aktų, nurodytų sprendimo projekto įžangoje, išrašas, 2 lapai.
2. Klaipėdos miesto savivaldybės tarybos 2021 m. vasario 25 d. sprendimo Nr. T2-33 „Dėl Klaipėdos Maksimo Gorkio progimnazijos nuostatų patvirtinimo“ išrašas, 11 lapų.
3. Progimnazijos 2022-10-17 rašto Nr. (2.24. E) D10-2022/16 E „Dėl mokyklos pavadinimo keitimo“ išrašas, 1 lapas.
4. Progimnazijos tarybos 2022-10-14 protokolo Nr. (1.45.) V2-3 išrašas, 1 lapas.

Švietimo skyriaus vedėja Laima Prižgintienė